Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu vetosi P5+1-maihin, -
jotta ne harkitsisivat muita keinoja -
päästä "hyvään sopimukseen" Iranin ydinneuvotteluissa.
Amnesty International vaatii kansainvälistä yhteisöä -
lopettamaan ahdingossa olevien Syyrian pakolaisten laiminlyönnin.
Tuoreesta raportista ilmenee, että Gazan islamistisen Hamasin johto -
on halukas hyväksymään viiden vuoden aselevon Israelin kanssa.
Kyproksen ulkoministeri Kasoulides kertoi Kyproksen estäneen -
Iranin liittolaisen, islamistiryhmä Hizbollahin suunnitelman -
iskeä israelilaisia tai juutalaisia vastaan Kyproksella.
26-vuotias Libanonin ja Kanadan kaksoiskansalainen -
pidätettiin sen jälkeen, kun Kyproksen turvallisuustahot olivat löytäneet -
miehen kodista Larnacasta suuren määrän ammoniumnitraattia, -
jota käytetään pomminvalmistukseen.
Kyproksen ulkoministeri ei voinut antaa asiasta tarkempia tietoja, -
koska se saattaisi aiheuttaa vahinkoa syytejutulle.
Teillä on ensinnäkin asiasta myös itsellänne hyvää tietoa.
Toisekseen, tapausta saatetaan käsitellä -
muutaman päivän sisällä oikeudessa, -
joten minulla ei ole tällä hetkellä lupaa antaa lausuntoja tai arvioita, -
jottei syytejutulle koidu vahinkoa.
Mainitsemanne tiedot ovat kuitenkin oikeita.
Hizbollahin viranomaisia ei tavoitettu Beirutista kommenttia varten.
Ulkoministeri Kasoulides vahvisti myös vuonna 2014 nousseet huhut siitä, -
että ISISiin hakeutuvat länsimaiset jihadistit -
ovat käyttäneet Kyprosta kauttakulku- paikkana matkalla Turkkiin.
He ovat saapuneet ensin Kyproksen tasavaltaan, jatkaneet matkaa -
saaren turkkilaiseen pohjoisosaan ja sieltä edelleen Syyriaan.
Viranomaiset ovat olleet tietoisia ”muutamista” ISIS-taistelijoista, -
jotka ovat saattaneet kulkea Kyproksen kautta -
ISISin alueille Lähi-itään.
Hän huomautti, että rajatarkastuksia on tehostettu -
erityisesti eurooppalaisten passien haltijoiden kohdalla, -
jotta kauttakulku saataisiin loppumaan.
Vain muutamia tällaisia tapauksia on ollut tällä reitillä.
Tästä syystä olemme kuitenkin lisänneet valppauttamme -
varsinkin eurooppalaisten passien haltijoiden kohdalla, -
jotta tämäntyyppinen kauttakulku saataisiin tyrehtymään.
Kypros sijaitsee EU:n kaakkoislaidalla.
Se on välttynyt Lähi-idän mullistuksilta, -
vaikka se on vain alle 150 km päässä Syyriasta.
Viimeisin suuri turvallisuusvälikohtaus sattui Nicosiassa vuonna 1988, -
kun Israelin suurlähetystöön iskettiin. Pommi-iskussa kuoli 3 ihmistä.
Kyproksen presidentti Anastasiades on virallisella vierailulla Israelissa.
Hän tapasi pääministeri Netanjahun tämän virka-asunnolla Jerusalemissa.
Yhteisessä lehdistötilaisuudessa Netanjahu puhui jälleen -
Iranin aiheuttamista uhista Lähi-idässä.
Hän vetosi P5+1-maihin -
USA:han, Venäjään, Kiinaan, Ranskaan, Britanniaan ja Saksaan, -
jotka edustavat kansainvälistä yhteisöä Iran-neuvotteluissa, -
jotta ne huomioisivat huonon sopimuksen seuraamukset -
ja harkitsisivat muita keinoja päästä ”hyvään sopimukseen” Iranin kanssa.
Käytin sanaa ”turvallisuus”. Se on hyvin konkreettinen sana.
Se ei ole abstrakti.
Kärsimme terrorismista alueellamme. Iran ja sen Hizbollahin kätyrit -
lietsovat suurta osaa terrorismista niin Lähi-idässä kuin muuallakin.
Ne operoivat maailmanlaajuista terroriverkostoa -
yli 30 maassa viidellä mantereella.
Tekin Kyproksella olette jo kärsineet kolmesta terrorisuunnitelmasta, -
mukaan lukien tämä tuore tapaus, jossa asunnosta löytyi valtava määrä -
hyvin vaarallista räjähdettä, ammoniumnitraattia.
Jaamme siis yhteiset panokset terrorisminvastaisessa kamppailussa.
Mainitsen Iranin, sillä presidentti Ruhani sanoi äskettäin, -
että Iran on jo nyt saavuttanut suuria voittoja -
neuvotteluissaan P5+1-maiden kanssa.
Jos Iran voittaa, maailma häviää. Vieläkään ei ole silti liian myöhäistä.
Ei ole liian myöhäistä estää Irania saamasta sopimusta, -
joka tasoittaa sille tietä pommiin ja myöntää välittömästi -
Iranille 40-50 mrd. dollaria sen terroristiverkostoa varten.
Se saisi lopulta jopa satoja miljardeja dollareita, -
joilla se voi edistää aggressioitaan ja valloituksiaan.
Uskon, että P5+1-maat voivat saada paremman sopimuksen.
Niiden ei varsinkaan pitäisi tehdä huonoa sopimusta, -
ja tämä on erittäin huono sopimus.
Kun otetaan huomioon Iranin aggressiot -
ja sen terrorismi niin Lähi-idässä kuin muualla, olen sitä mieltä, -
että ydinsopimus ja rajoitusten poistaminen Iranin ydinohjelmalta -
on sidottava muutokseen Iranin käyttäytymisessä.
Pakotteiden purkaminen tulisi kytkeä Iranin asennemuutokseen.
Mielestäni tämä olisi hyväksi Lähi-idälle ja koko maailmalle.
Nyt Israelin pohjoisnaapuriin. Syyrian nelivuotisessa sodassa -
on YK:n mukaan kuollut jo yli 220 000 ihmistä.
Lisäksi yli miljoona on loukkaantunut ja 4 milj. lähtenyt pakoon maasta.
Yli 12 milj. on humanitaarisen avun tarpeessa, joukossa 5,6 milj. lasta.
Amnesty International julkisti oman raporttinsa Syyrian pakolaisista.
Sen nimi on "Globaali pakolaiskriisi: Laiminlyönnin salaliitto".
Tämän poikkeuksellisen kriisitilanteen valossa olisi kohtuullista odottaa -
kansainväliseltä yhteisöltä poikkeuksellista vastausta.
Valitettavasti kansainvälisen yhteisön vastaus -
on tuottanut surkean pettymyksen.
86 prosenttia pakolaisista asuu nyt kehitysmaissa, -
ja he kärsivät kovaa puutetta, sillä monet näistä maista ovat köyhiä -
eivätkä ne pysty elättämään pakolaisia.
95 prosenttia Syyrian pakolaisista asuu naapurimaissa, -
erityisesti Turkissa, Libanonissa, Jordaniassa ja Irakissa.
Amnesty Internationalin pääjohtaja pyysi kansainvälistä yhteisöä -
sijoittamaan pakolaisia kohteisiin, -
joissa on paremmat olosuhteet ja elinolot.
Kyse on kaiken kaikkiaan yli miljoonasta pakolaisesta, -
jotka tarvitsevat pikaista sijoitusapua.
Vetoamme kansainväliseen yhteisöön, jotta se sijoittaisi näitä pakolaisia -
300 000 vuosivauhdilla seuraavan neljän vuoden ajan.
Vaadimme globaalin pakolaissäätiön perustamista. Vaadimme myös -
kansainvälisen huippukokouksen järjestämistä välittömästi.
Maailma ei saa odottaa enää hetkeäkään.
Palestiinalaisen Al-Quds-lehden mukaan -
Gazaa hallitsevan islamistisen Hamasin johto on halukas -
hyväksymään Qatarin ehdotuksen 5 vuoden aselevosta Israelin kanssa.
Hamasin johto kokoontui eilen Qatarin Dohassa -
laatiakseen lopullisen vastauksensa ehdotukseen.
Epävirallisten tietojen mukaan -
Gazan rannikon tuntumaan rakennettaisiin kelluva satama, -
mutta neuvotteluja lentokentän rakentamisesta Gazaan lykättäisiin.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman